เจ้าฟ้าพัชรกิติยาภา ทรงนำจุดเทียนชัยถวายพระพร 
กรมหมื่นสุทธนารีนาถ เจริญพระชันษา 62 ปี,สร้างความสุขและความประทับใจให้แก่ทุกคนที่มาร่วมในงาน เพื่อนพึ่ง (ภาฯ) 2562 ซึ่ง มูลนิธิอาสาเพื่อนพึ่ง (ภาฯ) ยามยาก สภากาชาดไทย จัดขึ้นภายใต้แนวความคิด แบ่งปัน พอเพียง ยั่งยืน ณ อาคารนิมิบุตร สนามกีฬาแห่งชาติ โดยรายได้จากการจัดงานครั้งนี้ นำเข้ามูลนิธิฯ เพื่อช่วยเหลือผู้ประสบอุทกภัย,และในโอกาสวันคล้ายวันประสูติ พระเจ้า วรวงศ์เธอ พระองค์เจ้าโสมสวลี กรมหมื่นสุทธนารีนาถ ในวันที่ 13 ก.ค.ที่ผ่านมา สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี ได้เสด็จพระราชดำเนินเป็นการส่วนพระองค์มาในงาน เพื่อร่วมถวายพระพรร่วมกับประชาชนทั่วไป พร้อมทั้งทรงนำจุดเทียนชัยถวายพระพร ร่วมกับกรรมการมูลนิธิฯ กรรมการอำนวยการจัดงานฯ และประชาชนที่มาร่วมงาน โดยวงดนตรีสุนทราภรณ์ ขับร้องเพลงพิเศษ เพลงกรมหมื่น สุทธนารีนาถ เพื่อเป็นการถวายพระพร สร้างความซาบซึ้งใจให้แก่ผู้มาร่วมงานอย่างยิ่ง นอกจากนี้ภายในงานฯ ยังมีจุดรถประกอบอาหารมูลนิธิฯ แจกข้าวเหนียวไก่ทอดสูตรประทานแก่ประ-ชาชนที่มาเที่ยวงานฯ เพื่อถวายเป็นพระราชกุศลอีกด้วย,ในโอกาสเดียวกัน ท่านผู้หญิงพลอยไพลิน เจนเซ่น ได้พาครอบครัว คุณเดวิด วิลเลอร์ สามี และลูกๆ คุณแม็กซ์-คุณลีโอ วิลเลอร์ เดิน ทางมาเยี่ยมชมงานนานนับชั่วโมง โดยได้ชมนิทรรศการภาพยนตร์ 4 มิติ เยี่ยมชมร้านพึ่งพา ร้านค้าในพระบรมวงศานุว งศ์ ร้านค้าแม่บ้านสี่เหล่าทัพ รวมทั้งยังได้ร่วมบรรจุถุงยังชีพพระราชทาน และร่วมสนุกกับกิจกรรมถอนขนห่าน ที่ร้านอาสากาชาด สภากาชาดไทย โดย คุณแม็กซ์ และ คุณลีโอ เป็นผู้ถอนขนห่าน ได้รับรางวัลเป็นตุ๊กตา และขวดน้ำ เป็นของรางวัลด้วย,สำหรับมูลนิธิอาสาเพื่อนพึ่ง (ภาฯ) ยามยาก สภากาชาดไทย มีภารกิจสำคัญ 3 ประการ ได้แก่ ภารกิจด้านการช่วยเหลือฟื้นฟูผู้ประสบอุทกภัย ภารกิจด้านการเฝ้าระวังป้องกันภัย และภารกิจด้านการฟื้นฟูคุณภาพชีวิตของผู้ประสบภัยอย่างยั่งยืน รวมทั้งมุ่งเน้นให้ประชาชนได้รับทราบถึงความสำคัญของปัญหาอุทกภัย และได้เรียนรู้ถึงวิธีการเฝ้าระวังป้องกันอุทกภัย ติดตามข่าวสารของมูลนิธิฯ ได้ที่ ,www.facebook.com/friendsinneedofpa, 
สร้างความสุขและความประทับใจให้แก่ทุกคนที่มาร่วมในงาน เพื่อนพึ่ง (ภาฯ) 2562 ซึ่ง มูลนิธิอาสาเพื่อนพึ่ง (ภาฯ) ยามยาก สภากาชาดไทย
เพื่อนพึ่ง (ภาฯ) 2562,เจ้าฟ้าพัชรกิติยาภา,จุดเทียนชัยถวายพระพร,วันคล้ายวันประสูติ,เพลงกรมหมื่น สุทธนารีนาถ,พลอยไพลิน เจนเซ่น,เดวิด วิลเลอร์